ከሰማይ ጠቀሱ ህንፃ ስር
የሃገሪቱና የአፍሪካ መቀመጫ ከተማ በሆነችው አዲስ አበባ በተለምዶ አምባሳደር ተብሎ በሚጠራው አካባቢ ይገኛል። ከአካበቢው ህንፃዎች ሁሉ ጎልቶ የሚታየው እሱ ብቻ ነው።ህንጻውን ሽቅብ አንጋጦ ማየት አንገት ይይዛል። ሸቅብ 206 ሜትር የሚረዝመውና ከምድር በላይ አርባ ስምንት
ምድር ውስጥ ደግሞ አራት ወለሎችን ያቀፈው ይህ የምስራቅ አፍሪካ ሰማይ ጠቀስ ህንፃ የኢትዮጵያ ንግድ ባንክ ለዋና መስሪያ ቤትነት የሚያስገነባው
ነው።ግንባታውም በቻይና መንግሥት
ኮንስትራክሽን ኢንጂነሪንግ ኮርፖሬሽን /CSCEC/ ነው እየተካሄደ የሚገኘው። በህንፃ ግንባታው ፕሮጀክት የደህንነት ክፍል ውስጥ በአስተርጓሚነት
የምትሰራው ወጣት ኤደን ነጋሽ ከሦስት ዓመት
በፊት ከአዲስ አበባ ዩነቨርሲቲ የመጀመሪያ ዲግሪዋን በቻይና ቋንቋ ይዛለች። በዚያው ዓመትም በቻይና መንግሥት ኮንስትራክሽን ኢንጂነሪንግ ኮርፖሬሽን ውስጥ
ተቀጥራ የመስራት እድሉን
እንዳገኘች ትገልፃለች። ኮርፖሬሽኑ የህንፃ ግንባታ ፕሮጀክቱን ከጀመረበት ጊዜ
አንስቶ ለደህንነት ትልቅ ትኩረት መስጠቱን የምትናገረው ወጣት ኤደን፣ ለዚህም ማሳያው በየጊዜው ለሠራተኞቹ የሚሰጧቸው ልዩ ልዩ ስልጠናዎችና የግንዛቤ
ማስጨበጫዎች ናቸው ትላለች።ስልጠናዎቹም ሠራተኞች ሊገጥሟቸው ለሚችሉ አደጋዎች ቅድመ ጥንቃቄ እንዲያደርጉና ለደህንነታቸው ቅድሚያ እንዲሰጡ እንዳስቻላቸው ወጣቷ
ትጠቅሳለች። ‹‹በኮንስትራክሽን ዘርፍ ሁሌም አንድ አይነት የጉልበት
ሠራተኞች ሊኖሩ
አይችሉም›› የምትለው ወጣት ኤደን፣ በየጊዜው ለሚቀጠሩ ሠራተኞች ኮርፖሬሽኑ ስልጠናዎችን እንደሚሰጥና የደህንነት መሳሪያዎችን በበቂ ሁኔታ እንደሚያሟላ ትጠቁማለች። አደጋ እንዳይደረስባቸው የሚያስጠነቅቁና የሚከለክሉ
ምልክቶችም በየህንፃው ወለሎች ላይ እንደተለጠፉም ታብራራለች። ከየክፍሉ የተውጣጡ ቻይናውያንም በየሳምንቱ በመሰባሰብ
ሠራተኞችን የደህንነት
ሁኔታ እንደሚጎበኙም ጠቅሳ፣ ከደህንነት አኳያ ጉድለቶች ካሉ በየስራ ክፍሎቻቸው አማካኝነት ገምግመው ወዲያውኑ እንዲፈቱ እንደሚያደርጉም
ትገልፃለች። የደህንነት መሳሪያዎችን በአግባቡ የሚጠቀሙ ሠራተኞች ተጨማሪ ጉርሻ የሚያገኙበት ስርዓት መዘርጋቱንም ወጣቷ ታስረዳለች። ይህን ሁሉ አድርገው ከሥራ ጋር በተያያዘ አደጋዎች ቢያጋጥሙ እንኳን
የመጀመሪያ እርዳታ ለመስጠት የሚያስችል ክሊኒክ በግንባታ ሳይት ውስጥ እንደሚገኝ ጠቅሳ፣ ይህም ለሥራ ላይ ደህንነት ምን ያህል ትኩረት እንደተሰጠ
ያመለክታል። ለደህንነት ትልቅ ትኩረት በመስጠታቸውም ህንፃው አርባ ስምንተኛ ወለል ላይ እስኪደርስ የጎላ አደጋ በሠራተኞች ላይ እንዳልደረሰም ትላለች። እንደ ወጣት ኤደን ገለፃ፤በኢትዮጵያ በሥራ ደህንነት ዙሪያ በቂ ግንዛቤ ባለመኖሩ አብዛኛዎቹ የሃገር ውስጥ ተቋራጮች ለገንዘብ እንጂ ለደህንነት ትኩረት ሲያደርጉ
አይታዩም። በግንዛቤ እጥረት ምክንያት የጉልበት ሠራተኞችም ቢሆኑ የደህንነት መሳሪያዎችን በአግባቡ ሲጠቀሙ አይታይም። ከቻይናውያን የህንፃ ግንባታ ኩባንያዎች ኢትዮጵያውያን
ህንፃ ተቋራጮች የሚማሩት ትልቁ ነገርም ከምንም በላይ ለሥራ ላይ ደህንነት ቅድሚያ መስጠትን ሊሆን ይገባል። ‹‹አንድ የህንፃ ተቋራጭ የስራ ደህንነት ቅድመ ሁኔታዎችን ካላሟላም በፍፁም ወደሥራ መግባት የለበትም›› የምትለ ው ወጣት ኤደን፤ ከደህንነት አኳያ የግንዛቤ
ክፍተቶች በመኖራቸው ክፍተቱን ለመሙላት ልዩ ልዩ ስልጠናዎች በየጊዜው መስጠት ያስፈልጋል። በዋናነት ተቋራጮች ከህንፃ ግንባታ ጎን
ለጎን ለደህንነት ቅድሚያ እንዲሰጡ ህጉ ሊያስገድዳቸው ይገባል።››ስትል ትገልጻለች። የህንፃ ግንባታው ሳይት ሥራ አስኪያጅ ወጣት ፍሬዘር ንጉሴ በ2007 ዓ.ም ከመቀሌ ዩኒቨርሲቲ በሲቪል እንጂነሪንግ የመጀመሪያ ዲግሪውን ወስዷል። ከመመረቁ በፊት በቻይና መንግሥት ኮንስትራክሽን ኢንጂነሪንግ ኮርፖሬሽን ውስጥ
በተለማማጅነት / internship/ የመስራት እድል አግኝቷል፤ ከተመረቀ በኋላም በቋሚነት ተቀጥሮ መስራት ጀም ሯል። በህንፃው ግንባታ ሂደት የደህንት ጉዳይ ብቻ ሳይሆን በህንፃ አጨራረስ ላይም ትኩረት መደረጉን የሚገልፀው ሥራ አስኪያጁ፤ ከአዲስ አበባ ዩኒቨርሲቲ የቴክኖሎጂ ኢንቲትዩት የተውጣጣ ቡድን የህንፃውን
የግንባታ ሂደት እንደሚከታተልና ይህም በህንፃ አጨራረስ ዙሪያ የሚታዩ ችግሮችን አስቀድሞ ለመፍታት እንደሚረዳ ያስረዳል። እንደ ሥራ
አስኪያጁ ገለፃ፤ የህንፃው የመጨረሻ ስራዎች ገና አልተጀመሩም፡ ለዚህ ሥራ የሚያስፈልጉ የግንባታ መሳሪያዎች መረጣ ተደርጎ በቅርቡ መስታወት የማልበስና የህንፃ የውስጥ ዲዛይን ሥራ ይከናወናል። ለዚህም ከቻይናውያን ተቋራጮች
የተውጣጣ ቡድን ቻይና በመሄድ የህንፃ ማጠናቀቂያ ቁሳቁስን የማረጋገጥና በህንፃው ላይ ተግባራዊ የሚሆነው ቴክኖሎጂ በሃገር ውስጥ
ይተገበራል ወይ የሚለውንና ሌሎችንም ጉዳዮች እየሰራ ይገኛል። ሥራ አስኪያጁ በህንፃው ግንባታ ላይ የታየው የቻይናውያን
አሰራር እና በሃገር ውስጥ ባሉ ሥራ ተቋራጮች መካከል ያለው የሥራ ባህል ሰፊ ልዩነት እንደሚታይበት ጠቅሰው፣ ቻይናውያን ታች ድረስ ወርደው የመስራት ጠንካራ የሥራ ባህል ያላቸው በመሆኑ ከእነርሱ በርካታ ልምዶችን መውሰድ
ያስችላል ይላሉ። የቻይናውያንን ጠንካራ የሥራ ባህል መቅሰም የሚቻለው እነርሱ የሚሰሩትን ሥራ ቁጭ ብሎ በመመልከት ሳይሆን ከእነርሱ ስር ስር በመሄድና አብሮ በመስራት መሆኑንም ይጠቁማሉ። የህንፃ ግንባታ ፕሮጀክቱ በኮንስትራክሽን ዘርፉ ለተሰማሩ ሁሉ ትልቅ የቴክኖሎጂ ሽግግር ምንጭ መሆኑንም የሚገልጹት ሥራ አሥኪያጁ፤ የቴክኖሎጂ ሽግግሩን ራሳቸው ቻይናውያን በቀጥታ ይሰጡኛል ብሎ ማሰቡ ብቻውን በቂ እንዳልሆነም ነው የሚናገሩት።በትጋት
ከእነርሱ ጋር አብሮ በመስራት ቴክኖሎጂያቸውን መውሰድ እንደሚቻል አስገንዝበው፣በግንባታው ሂደት የአርክቴክቸር ሶፍትዌሮች፣ ዲጂታል
የህንፃ መግቢያ መሳሪያዎችና ሌሎችም ተክኖሎጂዎች ሥራ ላይ መዋላቸውንም ይጠቅሳል። የህንፃው ፕሮጀክት የወቅቱ ሥራ አስኪያጅ ሚሰተር
ፋንግ ዜን በበኩላቸው እንደሚሉት፤ለሥራ ደህንነት ከፍተኛ ትኩረት በመደረጉ ኩባንያው የህንፃው ግንባታ ከተጀመረ አንስቶ አርባ ስምንተኛ ወለል አስኪደርስ ከደህንነት ጉድለት ጋር በተያያዘ አስካሁን
ያጋጠመ አደጋ እንደሌለም መጥቀስ የወጣት ኤደንን ሀሳብ ያጠናክራሉ። ለዚህም ምክንያቱ ከላይ አስከታች ድረስ የተዋቀረ ጠንካራ የደህንነት ክፍል በመዋቀሩ ነው። በወር አንድ ጊዜ በደህነት ዙሪያ ለሠራተኞች ትምህርት መሰጠቱና የሥራ ላይ ደህንነት ቅደሚያ የሚሰጠው ጉዳይ እንደሆነ ሁሌም
የማስታወስ ሥራ
በመሰራቱ በሥራ
ወቅት ሊገጥሙ የሚችሉ አደጋዎችን አስቀድሞ መከላከልና ምንም አይነት ጉዳት በሠራተኞች ላይ ሳይደርስ የህንፃውን ግንባታ እዚህ ደረጃ ላይ ማድረስ ተችሏል። እንደ ሥራ አስኪያጁ የህንፃ ግንባታው እ.ኤ.አ በ2020 መጨረሻ እንደሚጠናቀቅ ይገልጻሉ።በአራት ዓመት የግንባታ ሂደት የተለያዩ ቴክኖሎጂዎች ጥቅም ላይ መዋላቸውን ጠቅሰው፣ ይህም ለህንፃው ግንባታ ጥራትና በግንባታው
ዘርፍ ያሉ ልምዶችን ለመለዋወጥ የራሱን አስተዋፅኦ ይላሉ። የህንፃው ግንባታ ኢትዮጵያውያንም እውቀታቸውን ሥራ ላይ ያዋሉበትና በልዩ ልዩ መልኩ የተሳተፉበት መሆኑን ጠቅሰው፣ቻይናውያን ለብቻቸው ህንፃውን ገንብተዋል ማለት አይቻልም
ነው ያመለከቱት።አዲስ ዘመን መስከረም 20/2012 አስናቀ ፀጋዬ